**Alapszakok (BA): Menedzsment, Kereskedelem, turizmus és szolgáltatás gazdaságtan és Bank pénzügy**

**Tanszéki Tanács előterjesztése az államvizsga megszervezésére és lebonyolítására az alapszakokon a 2018-2019-es tanévben**

Az alapszakos végzős hallgatók államvizsgája az Oktatási Minisztérium 6125/2016-os Rendeletének 13. és 18. pontja alapján két részből áll:

P1. Alapvető gazdasági és szakmai ismeretek elsajátításának értékelése (írásbeli vizsga)

P2. Az államvizsga dolgozat értékeléséből, illetve ennek bemutatásának és megvédésének értékeléséből

**P1. Az alapvető gazdasági és szakmai ismeretek elsajátításának értékelése az alábbi tantárgyak alapján történik:**

**Kereskedelem, turizmus és szolgáltatás gazdaságtan** szakon

1. Marketing
2. Fogyasztói magatartás
3. Turizmus gazdasági műveletek technikái
4. Szálloda és vendéglő gazdálkodás

**Bank és pénzügy** szakon

1. Közpénzügyek
2. Vállalati pénzügyek
3. Hitelintézetek műveletei
4. Pénzügyi piacok

**Menedzsment** szakon

1. Menedzsment
2. Termelésmenedzsment
3. Stratégia menedzsment
4. Humánerőforrás menedzsment

Az írásbeli vizsga teszt formájában történik, a tesztlap 50 tesztkérdést fog tartalmazni (20 alapvető gazdasági ismeretekről és 10-10 szakismeretekről).

A dolgozatok javítását az államvizsgabizottság tagjai a helyszínen elvégzik, a hallagató jelenlétében, aki aláírásával tudomásúl veszi a vizsgateszt eredményét.

**P2. Az államvizsga dolgozat értékelését, bemutatásának és megvédésének értékelését** az államvizsga bizottság minden egyes tagja 1 és 10 közötti egész számokkal értékeli és ezek számtani átlagból két tízedes pontossággal kerekítés nélkül számítják ki a szakdolgozat érdemjegyét.

Az államvizsga jegy kiszámolása a két vizsgapróba (P1 és P2) számtani átlagaként számoljuk ki két tízedes pontossággal kerekítés nélkül. Az államvizsga teljesítésének feltétle a 6,00-os osztályzat elérése, és a mindkét vizsgán legalább az 5,00-ös osztályzat elérése.

Az államvizsgára jelentkező teljes mértékben felel a szakirodalom helyes használatáért, pontos megjelöléséért. Plágium (hivatkozás nélkül felhasznált szöveg) felmerülése esetén az államvizsgára jelentkező végzős hallgatót kizárással szankcionáljuk.

Az államvizsga dolgozatok bemutatása és védése nyilvános.

.

Nagyvárad, 2018. november 29.

Fogarasi József

tanszékvezető egyetemi tanár